Гагра араион аҟны ихыркәшоуп агәам аус адызуло анаплакы аргылара.
12.10.2016
Гагра араион аҟны ихыркәшоуп агәам аус адызуло анаплакы аргылара. Аҧсны аҳәынҭқарра ахада иабжьгарала, мызқәак раҧхьа Алаҳаӡы ақыҭаҿы агәам еизгарҭа аҭыҧаҿы аргылара иалагеит анаплакы. Уи аусура хықәкыс иамоуп араион аҟны еизырго агәам еилыхны абзазараҿы ихәарҭоу амыругақәа рыҟаҵара.
632
Гагра араион аҟны ихыркәшоуп агәам аус адызуло анаплакы аргылара. Аҧсны аҳәынҭқарра ахада иабжьгарала, мызқәак раҧхьа Алаҳаӡы ақыҭаҿы агәам еизгарҭа аҭыҧаҿы аргылара иалагеит анаплакы. Уи аусура хықәкыс иамоуп араион аҟны еизырго агәам еилыхны абзазараҿы ихәарҭоу амыругақәа рыҟаҵара.
Гагра ақалақьи араиони рыҟнытә еизырго агәам абри аҭыҧ аҿы ауп иахькарыжьуа. Аамҭаказы агәам амца ацраҵаны ирбылуан. Ари аҭыҧ ааигәара инхо ауааҧсыра уи афҩы рҧырхаган. Анаҩс иазыӡбан Аҧсны егьырҭ араионқәа рҟны еиҧш, араҟагьы агәам аус адуларзы анаплакы аргылара . Атәыла Ахада иҟаиҵаз аҧшьгарала , Урыстәылантәи ааҧхьара рыман анаплакы аргыларазы аҟазацәа . Дара аусура иалагеит. Агәам еизгарҭа аҭыҧ жәохә гектар аҵанакуеит. Араҟа идыргыло анаплакы аус ауеит ҳаамҭазтәи атехнологиақәа инарықәыршәаны. Анаплакы аргылара анхыркәшахалак анаҩс, араҟа аусура иалагоит жәаҩык инарыцны.
Иазгәаҭатәуп, анаплакы аҿы хаз-хазы ишеилырхуа агәам каҧсарҭахьы иаарго аихалых, асаркьа , уҳәа егьырҭгьы. Аус зыдулара ҟамло агәам хазы ажра ҟаҵаны анышә иарҭоит . Анаплакаҿы аус здыруалаз агәам даҽа ҭыҧкахь иргоит, аҧсҭазаараҿы рхы иадырхәо амыругақәа рыҟаҵаразы. Аамҭа кьаҿк иалагӡаны, ргәы иҭоуп ари анаплакы аусура иаладыргарц. Уажәы анаплакы аҿы иқәдыргылоит агәам злеилырхуа амыругақәа. Иуҳәар алшоит, Аҧсны раҧхьаӡа акәны ас еиҧш иҟоу анаплакы шдыргыло Гагра араион аҿы.
Фатима Гьергьиа , Саид Агәхаа, АТ.
Оцените новость:
+1
+2
+3
+4
+5
Сохраните ссылку или поделитесь с друзьями